Publication: Magyar Közlöny
Issue: MK-2006-132 (Year: 2006, Number: 132)
Era: 2004-2010
Section: Az 1076/2004. (VII. 22.) Korm. határozatban megfogalmazottaknak megfelelően első lépésben elkészült az Országos Fejlesztéspolitikai Koncepció
Paragraph Index: 142

6. államreform. A célokhoz kapcsolódó tematikus prioritásokat a Tanács kohézióra vonatkozó közösségi stratégiai iránymutatásainak szem előtt tartásával, valamint a liszaboni célok magyarországi megvalósítását szolgáló Nemzeti Akacióprogramban, illetve a Felülvizsgált Nemzeti Lisszaboni Akcióporgramban megfogalmazott célok megvalósítása érdekében határoztuk meg. Kiemelt figyelmet fordítottunk az Európai Tanács 2006. március 23–24-i ülésén megfogalmazott prioritásokra, amelyek a tudás és az innováció érdekében szükséges befektetéseket, a kis- és középvállalatok fejlesztését, a foglalkoztatás bővítését és egy új európai energiapolitika megtermetését tűzik ki célul. A tematikus prioritások a Nemzeti Akcióprogram megvalósítását szolgálják A tematikus és területi prioritásokat kibontó és tartalmilag összetartozó prioritástengelyek jelölik ki az egyes fejlesztési (operatív) programokat, amelyeket a negyedik fejezetben mutatunk be. A területi kohézió szempontjai érdekében az ágazati programok a területi különbségek felszámolását is szolgálják. 2006/132. szám Integrált, komplex megközelítés, zászlóshajó-projektek A prioritások sok eleme lényegileg összefügg, egymásra hat. A megvalósítás során az OP-kban ezen összefüggéseket ki kell dolgozni, és a végrehajtás során kiemelten kell nyomon követni. Szükséges a szakmai és a politikai döntési pontok elhatárolása is. A prioritások tartalmának meghatározásakor a nagy társadalmi kérdések megoldására, a közigazgatás átfogó reformjából fakadó feladatokra koncentráltunk. E nagy társadalmi kérdések integrált megközelítést igényelnek, ezért ezek megoldása több operatív program összehangolt együttműködésével történhet csak meg. Így a tervezés során komplex programokat, majd később ún. zászlóshajó projekteket dolgoztunk ki, amelyek választ adnak a legfontosabb társadalmi kérdésekre. Ezek megoldása során a fejlesztéspolitikai eszközök kiegészülnek a kormányzat szabályozási lehetőségeivel. A programok integrált tervezése zászlóshajó projektek formájában történik E komplexen megoldandó feladatokra a 7. sz. mellékletben felsorolt területeken tervezünk olyan zászlóshajó-projekteket, amelyeknek elemei az operatív programokba, majd az azokból készülő akciótervekbe beépülnek. 3.2.1. 1. prioritás: Gazdaságfejlesztés A gazdasággfejlesztés prioritásában megvalósuló stratégia egyaránt szolgálja a tartós növekedés mindhárom specifikus célját, azaz a versenyképesség javítását, a gazdaság bázisának szélesítését, valamint az üzleti környezet fejlesztését, egyben hozzájárul a foglalkoztatás bővítésének céljához is. Az alábbi beavatkozási csoportok szolgálják a gazdaságfejlesztés stratégiájának megvalósítását: • Az innovatív, tudásalapú gazdaság megteremtése, azon belül is:  az alkalmazott K+F tevékenységek támogatása,  a vállalkozások innovációs tevékenységének ösztönzése,  a vállalkozások és a felsőoktatás innovációs tevékenységének és együttműködéseinek ösztönzése,  a technológiaintenzív (spin-off) kisvállalkozások létrehozásának bátorítása,  a technológiatranszfer ösztönzése,  a hídképző és inkubációs tevékenység megerősítése; • vállalkozások (kiemelten kkv-k) jövedelemtermelő képességének erősítése, azon belül is:  a vállalkozások tőkeellátottságának javítása,  a vállalkozói kultúra terjesztése,  szervezetfejlesztés, 2006/132. szám  technológiai korszerűsítés,  elmaradott térségek munkahelyteremtő beruházásainak támogatása; • az üzleti infrastruktúra és szolgáltatások fejlesztése, amelynek tervezett eszközei:  az ipari parkok fejlesztése,  a korszerű infokommunikációs technológiák (IKT) elterjesztése és a fizikai infrastruktúra javítása,  a logisztika parkok hálózatának kiépítése,  a széles sávú IT hálózatok infrastrutúrájának kiépítése. A vállalkozói szektor fejlődése érdekében, horizontális intézkedésként, minden beavatkozáscsoporthoz kapcsolódóan elengedhetetlennek tartjuk: • a korszerű infokommunikációs technológiák elterjesztését, • a vállalati humán erőforrás és szervezet fejlesztését. A gazdaság versenyképességének javításában a területi egyenlőtlenségek felszámolása és a térségek versenyképességének növelése is kiemelt szempont. 3.2.1.1. Az innovatív, tudásalapú gazdaság megteremtése A versenyképesség erősítésében meghatározó szerepe van a hozzáadott érték növekedésének. A hozzáadott érték az emberi tőke és a szervezeti kultúra fejlesztésével, valamint a fejlett tudásbázisra építő kutatásfejlesztési és innovációs tevékenység, az anyag- és energiatakarékos termelés és az innovációs szolgáltatások erősödésével, a tudástranszfer feltételeinek javulásával növekedhet leginkább. A produktív szektor magas hozzáadott értéket előállító tevékenységének előfeltétele a K+Fés innovációs infrastruktúra európai színvonalúvá tétele, beleértve az IKT hálózati infrastruktúrájának fejlesztését is. A költségvetési szektorban az állami költségvetési források felhasználásával megtermelt tudás gyors, a vállalkozások számára pénzügyi szempontból is kedvező átadásának megvalósítása jelentősen növelheti a gazdasági versenyképességet. Ezekkel megteremtjük a tudásalapú gazdaság alapjait. Mindemellett kiemelt szempont, hogy a tisztább, környezetbarát technológiákat részesítsük előnyben a fejlesztések során. A hozzáadott értéket a kutatásfejlesztés és az innovációs tevékenység eredményei növelhetik leginkább A Nemzeti Akcióprogramban megfogalmazott iránymutatásokkal (6., 7. és 8. iránymutatás) összhangban az innovatív, tudásalapú gazdaság kialakítása – elsősorban az Országos Területfejlesztési Koncepcióról

Source: https://magyarkozlony.hu/hivatalos-lapok/edecebd6099bdb660eea77eb9d85b445c5421b2d/dokumentumok/dc29d9619f7c990742ef6d79a428b9bcf4995365/letoltes